Informácie pre študentky UCM, ktorým bolo pridelené ubytovanie v akademickom roku 2026/2027 v Školskom internáte pri Strednej priemyselnej škole elektrotechnickej v Piešťanoch

· Začiatok ubytovania v akademickom roku 2026/2027, 20.09.2026, v čase od 14.00 hod. do 21.00 hod alebo je nutné telefonicky oznámiť termín nástupu (0911 087 845).
· Študent je povinný zaplatiť poplatok za ubytovanie každý mesiac vopred v sume 68,-€ vždy do desiateho dňa na číslo účtu IBAN SK 23 8180 0000 0070 0049 4129, variabilný symbol 10/2026. (aktuálny mesiac, ktorý sa platí) Do poznámky uvádzajte svoje meno, priezvisko. Pri nástupe do ŠI platia študentky vratný poplatok 10,-€ za kľúče. Je nutné priniesť písomné vyhlásenie o bezinfekčnosti. (Čestné prehlásenie) V čase od  20.9.2026  do  30.9.2026 /vrátane/ - 10 nocí je cena za ubytovanie : 28,00  €, ktoré zaplatia študentky pred nástupom do ŠI. 
· Študentka je povinná zaplatiť poplatok za ubytovanie každý mesiac od pridelenia ubytovania, i v prípade, že bude v danom mesiaci ubytovaný len 1 deň alebo vôbec v danom mesiaci nenavštívi ubytovacie zariadenie. 
· V prípade, že ubytovaná študentka predčasne ukončí ubytovanie, je povinná oznámiť to v kancelárii vychovávateľov. 
· Pri ukončení ubytovania sa treba riadne odhlásiť z ubytovania v kancelárii vychovávateľov, a v deň odchodu vypratanú, umytú izbu odovzdať vychovávateľovi (a to i v prípade, že v izbe zostávajú spolubývajúce).
· Upratovanie izieb si študentky vykonávajú sami. K dispozícii majú vedro, handru, zmeták a vysávač. Na každej chodbe sú spoločné sprchy, WC, a kuchynka s chladničkou, varnou doskou a mikrovlnnou rúrou. K dispozícii je samoobslužná práčka. 
· Študentky si zabezpečia vlastné posteľné obliečky a stolovú lampu.
· Školský internát umožňuje bývanie aj počas víkendov, okrem školských prázdnin. 

